Efter at have været igennem latinskole og de lavere og højere seminarier i det [[Württemberg]]ske statsdrevne protestantiske uddannelsessystem begyndte Kepler i 1589 at studere [[teologi]] på [[Eberhard Karls Universität Tübingen]] og studerede filosofi under [[Vitus Müller]].<ref>James A. Connor, ''Kepler's Witch'' (2004), s. 58.</ref> Han viste sig at være en fremragende matematiker og fik ry for at være en talentfuld [[astrologi|astrolog]], som stillede [[horoskop]]er for sine studiekammerater. Under [[Michael Maestlin]]s vejledning lærte Kepler både det [[geocentrisk]]e og det [[heliocentrisk]]e [[verdensbillede]] at kende. Han blev tilhænger af [[kopernikanske system|Kopernikus' heliocentrisme]] og forsvarede den i en disputats både fra et teoretisk og et teologisk perspektiv, hvor han fastholdt at [[Solen]] var den vigtigste kilde til bevægelseskraft i Universet.<ref>Robert S. Westman, "Kepler's Early Physico-Astrological Problematic," ''[[Journal for the History of Astronomy]]'', '''32''' (2001): 227–36.</ref> På trods af hans ønske om at blive præst blev Kepler mod slutningen af sit studium anbefalet til en stilling som matematik- og astronomilærer på den protestantiske skole i [[Graz]], [[Østrig]] (det senere [[Graz Universität]]). Han fik stillingen i april 1594, i en alder af 23 år.<ref>Caspar, ''Kepler'', pp. 38–52; Connor, ''Kepler's Witch'', s. 49–69.</ref>
Walhalla